Diari Oficial de la Generalitat Valenciana


Sumari del DOGV 5700, del 11-02-2008 (2008/1535)

ACORD de 5 de febrer de 2008, del Tribunal de selecció de la convocatòria lliure 1/2007, per a la provisió definitiva d'una plaça de Tècnic de Qualitat i Planificació de l'Institut Valencià de Finances, pel qual es publica el resultat definitiu del concurs - oposició.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5700

Data del DOGV
:   11-02-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/1535


Data del document
:   05-02-2008

Organisme emissor
:   Institut Valencià de Finances

Tipus de document
:   Acord

Descriptors 

:   * funcionari
    * concurs administratiu

ACORD de 5 de febrer de 2008, del Tribunal de selecció de la convocatòria lliure 1/2007, per a la provisió definitiva d'una plaça de Tècnic de Qualitat i Planificació de l'Institut Valencià de Finances, pel qual es publica el resultat definitiu del concurs - oposició. [2008/1535]  
En compliment de la Resolució de 19 de juliol de 2007, del director general de l'Institut Valencià de Finances (IVF), per la qual es convoca la provisió definitiva d'una plaça de Tècnic de Qualitat i Planificació, adscrita al Departament de Coordinació, Organització i Control, de l'Àrea de Secretaria General, Convocatòria lliure 1/2007, publicada en el DOCV núm. 5564, de 26 de juliol de 2007.  
Una vegada conclòs el termini de 10 dies hàbils concedits als aspirants per a la formulació de reclamacions en relació amb el resultat de la baremació, segons acord d'este Tribunal de data 14 de gener de 2008, publicat eixe mateix dia en el tauler d'anuncis i en la pàgina web de l'IVF (http://www.ivf.es) i de conformitat amb la base 8.3 de la convocatòria, s'acorda:  
Primer  
Publicar en el tauler d'anuncis, en la pàgina web de l'IVF (http://www.ivf.es), i en el Diari Oficial de la Comunitat Valenciana, el nom de l'aspirant que ha superat el present procés selectiu, així com el resultat definitiu del concurs-oposició, que comprén la puntuació total obtinguda en les proves selectives i la puntuació obtinguda en la fase de concurs (vegeu annex).  
Segon  
De conformitat amb el que establix la base 9 de la convocatòria, es concedix un termini de 20 dies hàbils des de l'endemà de la publicació de la relació definitiva d'aspirants aprovats, perquè aporten a l'IVF els documents següents:  
- Fotocòpia del DNI degudament compulsada.  
- Fotocòpia compulsada del títol acadèmic i la resta de requisits exigibles segons el que establix la base 2.1.3 de la convocatòria o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes a l'estranger, fotocòpia compulsada de la credencial que acredite l'homologació que pertoque.  
- Declaració de no haver sigut separat per mitjà d'expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
- Certificat mèdic acreditatiu de posseir la capacitat física i psíquica necessària per a l'exercici de les funcions del lloc de treball oferit.  
Els que superen les proves selectives acreditaran els seus coneixements de valencià per mitjà de la presentació d'un dels documents previstos en l'article 16.1 del Decret 33/1999, de 9 de març, del Govern Valencià.  
Els que no puguen acreditar estos coneixements, conforme al que establix l'article 53 de la Llei de la Funció Pública Valenciana, hauran d'assistir als cursos específics que a este efecte es convoquen. Aquells que no els superen seguiran obligats a realitzar els cursos successius que l'administració organitze per a l'adquisició del coneixement de valencià exigible.  
Els aspirants seleccionats que dins del termini indicat i llevat de casos de força major, no presenten la documentació acreditativa o d'esta es deduïsca que no tenen algun dels requisits exigits, no podran ser nomenats personal de l'Institut Valencià de Finances, sense perjuí de la responsabilitat en què puguen haver incorregut per falsedat en les seues sol·licituds de participació. La plaça no ocupada per l'aspirant que no presente la documentació quedarà vacant.  
Contra les resolucions i actes del Tribunal, així com contra els actes de tràmit que impedisquen continuar el procediment o produïsquen indefensió, podrà interposar-se recurs d'alçada davant de l'autoritat que els va nomenar, en el termini d'un mes, a partir de l'endemà de la publicació del corresponent Acord del Tribunal.  
València, 5 de febrer de 2008.   
El president del Tribunal  
Francisco Sanz Mira.  
La secretària del Tribunal, tècnic de l'Àrea d'Administració i Recursos  
Teresa Sáez Martí  
ANNEX  
Relació d'aspirants que han superat les proves selectives corresponents a la convocatòria 1/2007  
Nom i cognoms: Javier Delgado Marqués   
DNI: 38.111.540-R   
Fase d'Oposició 55,18 punts  
Fase de Concurs 32,90 punts  
Puntuació Total 88,08 punts  
Nom i cognoms: Ruth Crespo Ramírez   
DNI: 97.524.239-X   
Fase d'Oposició 32,43 punts  
Fase de Concurs 14,60 punts  
Puntuació Total 47,03 punts